枕上記
作者：孫思邈
朝代：唐

paragraphs: 侵晨一碗粥，夜食（《海上方》作「飯」）莫教足。
撞動景陽鐘，扣齒三十六。
大寒與大熱，且莫貪色慾。
醉飽莫行房，五臟皆翻覆。
火艾（《海上方》作「艾火」）漫燒身，爭如獨自宿。
坐臥莫當風，頻於暖處浴。
食飽行百步，常以手摩腹。
莫食無鱗魚，諸般禽獸肉。
自死禽與獸（《海上方》作「獸與禽」），食之多命促。
土木爲形象，求之有恩福。
父精母生肉（《海上方》作「母血生」），那忍分南北。
惜命惜身人，六白光如玉。
（日本汲古書院出版《和刻本類書集成》本南宋陳元靚《新編群書類要事林廣記己集》卷二、原題唐孫思邈撰《孫真人海上方》末附）（按：此詩原題《孫真人枕上記》。
以上二首皆附見於《孫真人海上方》，疑爲僞託。
因《枕上記》南宋時已被引錄，故仍錄存。
另《孫真人海上方》收七言絕句一百二十一首，爲託名孫思邈作，僞託時代僅知在明中葉以前。
以下錄附首二首，以見一斑。
）。